কসবায় অ্যাক্রোপলিস মলের সামনে ভয়ঙ্কর দুর্ঘটনা। দুই মিনিবাসের রেষারষির জের। বেপরোয়া বাস প্রথমে ধাক্কা মারে রাস্তার ধারে দাঁড়িয়ে থাকা মার্সিডিজ ও অটোকে। দুর্ঘটনায় এখনও পর্যন্ত এক জনের মৃত্যু হয়েছে। আশঙ্কাজনক ৮ জন। তাঁদের স্থানীয় হাসপাতালে ভর্তি করা হয়েছে।
 নিজস্ব প্রতিবেদন: কসবায় অ্যাক্রোপলিস মলের সামনে ভয়ঙ্কর দুর্ঘটনা। দুই মিনিবাসের রেষারষির জের। বেপরোয়া বাস প্রথমে ধাক্কা মারে রাস্তার ধারে দাঁড়িয়ে থাকা মার্সিডিজ ও অটোকে। দুর্ঘটনায় এখনও পর্যন্ত এক জনের মৃত্যু হয়েছে। আশঙ্কাজনক ৮ জন। তাঁদের স্থানীয় হাসপাতালে ভর্তি করা হয়েছে। অ্যাক্রোপলিস মলের সামনে আনন্দপুর থেকে হাওড়াগামী দুটি মিনিবাসের রেষারেষি করছিল। প্রত্যক্ষদর্শীদের দাবি, সাড়ে ১০ টা নাগাদ মিনিবাসটি নিয়ন্ত্রণ হারিয়ে প্রথমে মলের উল্টোদিকে দাঁড়িয়ে থাকা একটি মার্সিডিজ গাড়িতে ধাক্কা মারে। গাড়ির ভিতর বসে কানে হেডফোন লাগিয়ে কথা বলছিলেন বিশ্বনাথ হালদার নামে এক ব্যক্তি। বাসের ধাক্কায় গাড়ি থেকে ছিটকে পড়ে যান তিনি। ঘটনাস্থলেই মৃত্যু হয় তাঁর। গাড়িটিও পুরো দুমড়ে মুছড়ে যায়। এরপর পরপর কয়েকটি অটোতে ধাক্কা মারে বাসটি।